سبطین فضلی

سید سبطین فضلی (پیدائش: 9 جولائی،1916ء - وفات: 25 جولائی، 1985ء) پاکستان سے تعلق رکھنے والے بر صغیر پاک و ہند کے نامور فلمی ہدایت کار اور اردو کے مشہور معروف ناول نگار فضل احمد کریم فضلی کے بھائی تھے۔

حالات زندگی 
سبطین فضلی 9 جولائی،1916ء کو بہرائچ، اترپردیش، برطانوی ہندوستان میں پیدا ہوئے۔ انہوں نے اپنے فلمی کیریئر کا آغاز اپنے بڑے بھائی حسنین فضلی (1957ء۔1912ء) کی معاونت سے کیا تھا۔ تقسیم ہند کے بعد انہوں نے پاکستان کی کلاسیک فلم دوپٹہ کی ہدایات دیں۔ اس کے بعد انہوں نے آنکھ کا نشہ اور دو تصویریں نامی فلمیں بنائیں۔ یہ دونوں فلمیں کامیاب نہیں ہوئیں مگر ان کی صرف ایک فلم دوپٹہ ہی ان کا نام پاکستان کی فلمی تاریخ میں ہمیشہ زندہ رکھنے کے لیے کافی ہے۔

مشہور فلمیں 
 شمع 1946ء
 ڈوپٹہ1952ء
  آنکھ کا نشہ
 دو تصوریں

وفات 
سبطین فضلی 25 جولائی، 1985ء کو لاہور، پاکستان میں وفات پاگئے۔ وہ لاہور میں میانی صاحب کے قبرستان میں آسودۂ خاک ہیں۔

حوالہ جات 

1916ء کی پیدائشیں
1985ء کی وفیات
بھارتی فلم ہدایت کار
بہرائچ کی شخصیات
پاکستانی فلم ہدایت کار
پاکستانی مسلم شخصیات
لاہوری شخصیات